Farrisbygda idrettsforening

Farrisbygda Idrettsforening (FIF) er et idrettslag i Larvik kommune som ble formelt stiftet i 1932. Farrisbygda er ei typisk skogsbygd på østsida Farrisvannet i Vestfold. Bygda besto tidligere av to skolekretser, Lysebo og Bonnegolt, i gamle Hedrum kommune. Idrettsforeningen drev tidligere mest med langrenn og hopp, men har de siste 25 årene gått over til å ha en mer sosial profil med familieturer og aktivitetsdager i foreningens eget aktivitetsanlegg på Heum.

Historie 
Det foreligger regnskap som viser at det ble drevet et idrettslag i Lysebo krets så langt tilbake til 1921. I 1926 ble Farrisbygda Idrettsforening stiftet, men dette ble i 1928 lagt som en underavdeling til Hedrum Idrettslag som igjen var tilsluttet Norges Skiforbund. Det tyder på at det har vært noe misnøye med dette, og i 1932 meldte Farrisbygda Idrettsforening seg ut av Hedrum Idrettslag og ble opptatt i Norges Skiforbund som selvstendig lag. Driften ble lagt ned under krigen (fra 1940), og startet ikke opp igjen før i 1950. Det hadde også blitt drevet eget idrettslag på Bonnegolt før krigen, og dette startet opp igjen driften i slutten av 1940-årene. I 1950 ble det bestemt at de to lagene skulle slå seg sammen under navnet Farrisbygda Idrettsforening. Laget ble på nytt tatt opp i Norges Skiforbund, og har drevet uavbrutt siden.

Laget hadde i mange år egen hoppbakke, Jonsmyrbakken, og hopping ble den mest populære aktiviteten. I 1969 ble det bygget en lysløype på Heum for langrennski, og med den økte interessen for langrenn. Fra midten av 70-tallet til midten av 90-tallet utmerket foreningen seg med flere gode løpere og resultater på kretsnivå. Løpere som Ingar og Morten Pettersen, Lisbeth og Jon Are Lysebo og Vidar, Hege og Bente Lysnes hevdet seg alle på kretsnivå, og Vidar Lysnes er den eneste utøveren fra foreningen som har tatt premie i Norgesmesterskapet på ski (1992). I denne perioden ble det også startet opp en barmarks-cup på Heum hver høst, med løyper på 1, 3 og 5 kilometer, og dette var lenge lagets eneste barmarksaktivitet. Det ble også holdt en årlig vårfest på lokalet «Farrisheim», i tillegg til 2 årlige utlodningsfester med premieutdeling samme sted.

Siden midten av 90-tallet har det ikke vært aktive skiløpere, og foreningen har skiftet til en mer sosial profil. Det har blitt anlagt et nytt aktivitetsanlegg med akebakker, gapahuk, stor – og liten hoppbakke og ny lysløype på Heum.

Turistforeningens skiløype fra Larvik til Skjærsjø går gjennom anlegget, og idrettsforeningen brøyter parkeringsplass på Heum for denne løypa hele vinteren.

Foreningen opprettholder fremdeles driften.

Anlegg

Jonsmyrbakken 

Jonsmyrbakken var en liten hoppbakke som lå ved Jonsmyr i Farrisbygda. Den opprinnelige bakken ble bygget før andre verdenskrig, og hadde en bakkerekord på 30 meter satt av Henry Hansen fra Tjølling. Bakken ble senere ombygd og forlenget i 1959, med ny bakkerekord på 32 meter (ukjent rekordholder).

Hoppbakken ble mindre brukt utover 1980- og 90- tallet, og ble til slutt revet i 2007.

Første lysløype på Heum 
Den første lysløypa var på 800 meter og ble anlagt på Heum i 1969. Den ble utvidet til en sløyfeløype allerede året etter, og ble da på 1000 meter. I 1979 ble den igjen utvidet med en ny sløyfe, og ble 1400 meter lang. Denne løypen ble etter uenigheter med nye grunneiere lagt ned i 2009.

Andre lysløype på Heum 
Den andre lysløypa åpnet på Heum i 2012, og var på 950 meter. Denne ble siden utvidet til 1800 meter i 2018.

Aktivitetsanlegg på Heum 
Aktivitetsanlegget på Heum ble åpnet i 2005. Anlegget inneholder i dag en stor akebakke, to mindre hoppbakker, gapahuk og lysløype. Anlegget kostet nesten 2 millioner kroner, og ble finansiert av tippemidler, Gjensidigestiftelsen og en stor dugnadsinnsats. Anlegget brukes til klubbmesterskap, skiløp, grøtfest og årlig julegrantenning.

Sportslige høydepunkter 
Idrettsforeningen har hatt flere skiløpere som har hevdet seg på kretsnivå. Laget har også arrangert kretsrenn. Sverre Borg vant i 1951 kretsmesterskap på 30 km, mens Arne Lie fra FIF representerte Vestfold i Norgesmesterskapet for junior i 1953 og 1954.

På 1970-tallet ble både Morten og Ingar Pettersen kretsmestere i sine klasser, mens Lisbeth Lysebo og Ingar Pettersen også vant den høythengende Vestfoldcupen flere ganger. På slutten av 80-tallet vant både Bente og Hege Lysnes flere gull i kretsmesterskap (5 gull totalt) i sin klasse.

Vidar Lysnes tok premie i NM 1992, som den eneste fra FIF som har klart dette. Han representerte også Vestfold i to hovedlandsrenn og tre juniormesterskap.

Formenn 
Listen under gir en oversikt over formenn og periode:

1926 - 1927:    Alf Bonnegolt

1927 – 1928:   Olaf Roppestad

1928 – 1929:   Einar Lysebo

1929 – 1930:   Karl Jonsmyr

1930 – 1931:   Einar Rønningen

1931 – 1935:   Hans Rønningen

1935 – 1936:   Karl Jonsmyr

1936 – 1937:   Alf Malerød

1937 – 1939:   Karl Jonsmyr

1939 – 1940:   Einar Rønningen

1950 – 1951:   Edvard Berg

1951 – 1952:   Harald Løvås

1952 – 1953:   Karl Jonsmyr

1953 – 1954:   Nils Lysebo

1954 – 1955:   Bjørgulv Lien

1955 – 1956:   Ole Heum

1956 – 1957:   Olaf Pettersen

1957 – 1959:   Sverre Borg

1959 – 1960:   Bernhard Gjone

1960 – 1961:   Sverre Borg

1961 – 1962:   Thormod Lysaker

1962 – 1964:   Jan Asbjørn Lysnes

1964 – 1965:   Odd Heum

1965 – 1967:   Trygve Pettersen

1967 – 1968:   Gunnar Thorsen

1968 – 1969:   Jon Helge Heum

1969 – 1970:   Hans Magne Lysnes  

1970 – 1972:   Trygve Pettersen

1972 – 1973:   Olav Malerød

1973 – 1974:   Egil Pettersen

1974 – 1976:   Hans Magne Lysnes

1976 – 1980:   Odd Kjell Rasmussen

1980 – 1984:   Hans Magne Lysnes

1984 – 1986:   Odd Kjell Rasmussen

1986 – 1992:   Hans Magne Lysnes

1992 – 1994:   Odd Kjell Rasmussen

1994 – 1996:   Hans Magne Lysnes

1996 – 1998:   Olav Malerød

1998 – 2000:   Svein Lysebo

2000 – 2001:   Morten Pettersen Løvoll

2001 – 2002:   Jarl Einar Krossøy

2002 – 2005:   Egil Pettersen

2005 – 2008:   Ove Hvarnes

2008 – 2010:   Svein Komma

2010 – 2012:   Arne Martin Malerød

2012 – 2013:   Anders Wisthus

2014 – 2015:   Arne Martin Malerød

2015 – 2016:   Anders Wisthus

2016 – 2017:   Arne Martin Malerød

2017 – 2018:   Kjetil Holand

2018 – 2020:   Anders Wisthus

Æresmedlemmer 
Det er gjennom årene utnevnt 9 æresmedlemmer i FIF.

To æresmedlemmer ble utnevnt på et ukjent, tidligere tidspunkt:

 Johan Thorsen (død)
 Johnny Kristensen (død)

Tre æresmedlemmer ble utnevnt ved 50 årsjubileet i 1982. Disse var:

 Karl Jonsmyr (død)
 Hans Lysnes (død)
 Einar Rønningen (død)

I anledning 80 årsjubileet i 2012 ble det utnevnt 4 nye æresmedlemmer. Disse er:

 Hans Magne Lysnes
 Egil Pettersen
 Svein Lysebo
 Bjarne Lysnes

I tillegg:

 Helge Heum i 2016
 Magne Krossøy Heum i 2018

Referanser 

Idrettslag i Larvik
Idrettslag etablert i 1932